

Latvijas Republika

**TALSU NOVADA PAŠVALDĪBAS DOME**

Nodokļu maksātāja reģistrācijas Nr.90009113532

Kareivju iela 7, Talsi, Talsu nov., LV-3201, tālr. 63232110, e-pasts pasts@talsi.lv

Talsos

Talsu novada pašvaldības domes

saistošie noteikumi Nr.\_\_\_\_

\_\_.\_\_2024. lēmums Nr.\_\_\_\_\_

**Bērnu reģistrācijas un uzņemšanas kārtība mācību uzsākšanai Talsu novada pašvaldības dibinātajās vispārējās izglītības iestādēs pamatizglītības programmas apguvei 1. klasē, 4. klasē un 7. klasē**

*Izdoti saskaņā ar Pašvaldību likuma*

*44. panta otro daļu*

**I. Vispārīgie jautājumi**

1. Saistošie noteikumi nosaka bērnu reģistrācijas un uzņemšanas kārtību mācību uzsākšanai Talsu novada pašvaldības (turpmāk – Pašvaldība) dibināto vispārējās izglītības iestāžu (turpmāk – izglītības iestādes), izņemot Upesgrīvas pamatskolas, 1., 4. un 7. klasē pamatizglītības programmu apguvei.
2. Ņemot vērā izglītības iestādes telpu platību, normatīvajos aktos noteikto maksimālo bērnu skaitu klasē un izglītības iestādes ieteikumu, Pašvaldības iestāde “Talsu novada Izglītības pārvalde” (turpmāk – Izglītības pārvalde) līdz kalendārā gada 1. martam nosaka izglītības iestādē atveramo klašu komplektu skaitu. Izglītības iestādes direktors līdz 15. martam ar rīkojumu nosaka maksimālo uzņemamo bērnu skaitu katrā klases pakāpē nākamajā mācību gadā.
3. Informāciju par izglītības iestādēs īstenotajām izglītības programmām, klašu skaitu un skolēnu maksimālo pieļaujamo skaitu klasē Pašvaldība līdz 20. martam publicē oficiālajā tīmekļvietnē [www.talsunovads.lv](http://www.talsunovads.lv).

**II. Bērnu reģistrēšanas un uzņemšanas kārtība**

1. Iesniegumu par bērna reģistrāciju uzņemšanai konkrētajā izglītības iestādē (turpmāk – iesniegums) viens no vecākiem, aizbildnis vai pilnvarotā persona (turpmāk – vecāks) var iesniegt :
   1. Talsu novada pašvaldības Apmeklētāju pieņemšanas centrā Kareivju ielā 7, Talsos, Talsu novadā;
   2. jebkurā Talsu novada pašvaldības pilsētu un pagastu vai to apvienību pārvaldē;
   3. pa pastu, nosūtīt uz adresi Kareivju iela 7, Talsi, Talsu novads;
   4. elektroniski, parakstītu ar drošu elektronisko parakstu, Pašvaldības e-adresē vai e-pasta adresē [pasts@talsi.lv](mailto:pasts@talsi.lv).
2. Iesniegumā norāda Ministru kabineta 2022. gada 11. janvāra noteikumu Nr. 11 “Kārtība, kādā izglītojamie tiek uzņemti vispārējās izglītības programmās un atskaitīti no tām, kā arī obligātās prasības izglītojamo pārcelšanai nākamajā klasē” 3. punktā noteikto informāciju, kā arī izglītības iestādi un klasi, kurā bērns uzņemams.
3. Iesniegumā vecāks var norādīt ne vairāk kā divas izglītības iestādes prioritārā secībā. Iesniegumā norādīto izglītības iestāžu prioritāro secību vecāks var grozīt, iesniedzot iesniegumu noteikumu 4. punktā noteiktajā kārtībā ne vēlāk kā noteikumu 12. punktā noteiktajos termiņos.
4. Bērni uz vietu izglītības iestādē tiek reģistrēti iesniegumu saņemšanas secībā. Rindu reģistru uztur Talsu novada Izglītības pārvalde.
5. Bērnu uzņemšanai izglītības iestādēs tiek uzturēts vienots reģistrs (turpmāk – reģistrs), kurš sastāv no šādām sadaļām:
   1. izglītības iestādes, kuras atrodas Talsu pilsētā, veido vienotu reģistra sadaļu;
   2. pārējās Pašvaldības izglītības iestādes veido katra atsevišķu reģistra sadaļu.
6. Bērnu uzņemšana izglītības iestādēs, kuras īsteno pamatizglītības programmu attiecīgajā klases pakāpē, notiek iesniegumu saņemšanas secībā, sakārtojot saņemtos iesniegumus pa prioritārajām grupām un ievērojot bērnu uzņemšanas prioritāro grupu secību:
   1. bērns un vismaz viens no vecākiem deklarēts Pašvaldības administratīvajā teritorijā un atbilst vienam no šiem kritērijiem:
      1. attiecīgā izglītības iestāde ir bērna deklarētajai dzīvesvietai tuvākā izglītības iestāde;
      2. attiecīgā izglītības iestāde un bērna deklarētā dzīvesvieta ir vienā pilsētas vai pagasta teritorijā;
   2. bērns un vismaz viens no vecākiem deklarēts Pašvaldības administratīvajā teritorijā un attiecīgajā izglītības iestādē pamatizglītības programmu apgūst brālis vai māsa (audžuģimenē ievietotam vai aizbildnībā esošam bērnam – aizbildņa vai audžuģimenē dzīvojošs bērns);
   3. bērns un vismaz viens no vecākiem deklarēts Pašvaldības administratīvajā teritorijā un atbilst abiem šiem kritērijiem:
      1. novada pilsētā vai pagasta teritorijā, kurā bērns deklarēts, nav izglītības iestāde, kura īsteno attiecīgo izglītības programmu konkrētajā klases pakāpē;
      2. nokļūšana tuvākajā izglītības iestādē Pašvaldības administratīvajā teritorijā, izmantojot sabiedrisko vai skolēnu pārvadājuma maršrutu, ir apgrūtināta (attālums līdz sabiedriskā transporta pieturai vai skolēnu pārvadājuma maršrutam tālāks kā 5 km);
   4. bērns deklarēts Pašvaldības administratīvajā teritorijā un neatbilst 9.1. – 9.3. apakšpunktā minētajiem kritērijiem;
   5. citas pašvaldības administratīvajā teritorijā deklarēts bērns, kura brālis vai māsa (audžuģimenē ievietotam vai aizbildnībā esošam bērnam – aizbildņa vai audžuģimenē dzīvojošs bērns) apgūst attiecīgajā izglītības iestādē pamatizglītības programmu;
   6. citas pašvaldības administratīvajā teritorijā deklarēts bērns.
7. Lai piemērotu 9. punktā minētās prioritātes, tām jāatbilst gan iesnieguma iesniegšanas brīdī, gan lēmuma pieņemšanas brīdī par bērna uzņemšanu attiecīgajā izglītības iestādē. Ja tiek konstatēta neatbilstība, Izglītības pārvalde veic izmaiņas reģistrā atbilstoši [9. punktā](https://likumi.lv/ta/id/330620#p11) minētajai prioritātei.
8. Uzņemot bērnu Pašvaldības izglītības iestādē Talsu pilsētā un piemērojot 9.1.1. apakšpunktā noteikto kritēriju, tiek pieņemts, ka tas ir attālums no bērna deklarētās dzīvesvietas līdz tuvākajai Talsu pilsētas izglītības iestādei. Šajā gadījumā vecāks saglabā iespēju izvēlēties jebkuru no Talsu pilsētas izglītības iestādēm, ja tajā pieejama vieta pamatizglītības apguvei attiecīgajā klases pakāpē.
9. Lēmumu par uzņemamajiem bērniem katrā izglītības iestādē pieņem Izglītības pārvalde un uzņemamo bērnu sarakstu nosūta izglītības iestādei šādos termiņos:
   1. līdz kārtējā gada 15. maijam, ņemot vērā 9.1., 9.2. un 9.3. apakšpunktā noteiktos kritērijus un situāciju uz 1. maiju;
   2. līdz kārtējā gada 30. jūnijam, ņemot vērā 9.4. apakšpunktā noteikto kritēriju un situāciju uz 20. jūniju;
   3. līdz kārtējā gada 10. augustam, ņemot vērā 9.5. un 9.6. apakšpunktā noteiktos kritērijus un situāciju uz 1. augustu.
10. Noteikumu 9. punktā minētās prioritātes piemēro, ņemot vērā situāciju reģistrā 12. punktā minētajos datumos līdz brīdim, kamēr izglītības iestādē ir brīvas vietas bērna uzņemšanai pamatizglītības programmas attiecīgajā klasē.
11. Ja iesniegums iesniegts pēc noteikumu 12. punktā minētajiem termiņiem, tad 9. punktā minētās prioritātes tiek piemērotas attiecībā uz brīvajām vietām izglītības iestādes pamatizglītības programmas attiecīgajā klasē no iesnieguma saņemšanas brīža.
12. Ja bērns pieteikts uzņemšanai vairākās izglītības iestādēs, pēc iekļaušanas uzņemamo bērnu sarakstā vienā no izglītības iestādēm, ievērojot prioritāro secību, reģistrācija citā izglītības iestādē tiek anulēta.
13. Pašvaldības izglītības iestāde 10 darba dienu laikā no 12. punktā minētā bērnu saraksta saņemšanas nosūta vecākam lēmumu par bērna uzņemšanu izglītības iestādes attiecīgajā klasē vai arī atteikumu, norādot iemeslu.
14. Par atteikumu uzņemt bērnu Pašvaldības izglītības iestādē tās vadītājs rakstiski informē Izglītības pārvaldi, kas nekavējoties sniedz vecākam informāciju par brīvajām vietām citās Pašvaldības administratīvajā teritorijā esošajās izglītības iestādēs.
15. Saņemot lēmumu par bērna uzņemšanu izglītības iestādes attiecīgajā klasē, vecāks līdz attiecīgā gada 20. augustam iesniedz izglītības iestādē normatīvajos aktos noteiktos dokumentus.
16. Vecākam ir pienākums nekavējoties informēt izglītības iestādi, kura pieņēmusi lēmumu par bērna uzņemšanu izglītības iestādes attiecīgajā klasē, ja, mainoties apstākļiem, plānots, ka bērns uzsāks mācības citā izglītības iestādē.

**III. Noslēguma jautājumi**

1. Iesniegumi, kuri saņemti līdz šo noteikumu spēkā stāšanās brīdim, tiek reģistrēti to saņemšanas secībā.
2. Izglītības pārvaldes lēmumu vai faktisko rīcību var apstrīdēt Pašvaldības izpilddirektoram Administratīvā procesa likumā noteiktajā kārtībā. Pašvaldības izpilddirektora lēmumu var pārsūdzēt Administratīvajā rajona tiesā Administratīvā procesa likumā noteiktajā kārtībā.

Domes priekšsēdētāja E. Kārkliņa